Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 90

6. évfolyam Témakör Tartalom Megismerési módszerek A megismerési módszerek és eszközök önálló, rutinos használatának gyakorlása. Részvétel a tanári kísérletekben, a kísérletezés szabályainak pontos ismerete és betartása a balesetek megelőzése érdekében. Könyvek, lexikonok, tömegkommunikációs eszközök használata az ismeretszerzésben. Hazai tájak életközösségei A hazai mezők, rétek, élővilága Jellegzetes növények: gyermekláncfű, csalán, kamilla. Jellegzetes állatok: fehér gólya, mezei nyúl, fürge gyík. Külső jegyeik, testfelépítésük, mozgásuk, táplálkozásuk, szaporodásuk, alkalmazkodás a környezetben. Az évszakoknak megfelelő változások a mezők, rétek élővilágában. Tápláléklánc felfedezése a mezők, rétek élővilágában. Emlős, madár, hüllő: csoportokba sorolás. Hazai tájak életközösségei Hazai vizek, vízpartok élővilága Jellemző növényei: nád, gyékény, fűzfa. Jellemző állatai: szúnyog, ponty, folyami rák, kecskebéka, vízisikló, tőkésréce. Egyéb vízi, vízparti élőlények folyamatos megfigyelése. A növények és állatok hasznosítása az ember életében. Jellemző táplálékláncok. A növények és állatok testfelépítése, életmódja, szaporodása. A vizek és vízpartok élővilágának jellemző, évszakonkénti változásai. Alkalmazkodásuk a környezethez. Az állatok kétéltű, hüllő, hal, madár, ízeltlábú csoportba rendezése. Hazai erdők élővilága Az erdő jellemző növényei: tölgyfa, bükkfa, erdei fenyő, kökény, vadrózsa, hóvirág, ibolya, gyöngyvirág, gyógynövények. A gombák az erdő különleges élőlényei. Jellemző állatai: Madarak: széncinke, nagy fakopács, erdei fülesbagoly. Emlősök: szarvas, vaddisznó, vörösróka, erdei egér. Rovarok: erdei vöröshangya, szarvasbogár. Puhatestűek: éti csiga. Az évszakonkénti változások erdeinkben, a növények és állatok életritmusa. A megismert növények és állatok jellemzői. Az állatok testfelépítése, kültakarójuk, búvóhelyük, táplálkozásuk, szaporodásuk, ivadékgondozásuk. Az állatok és növények kölcsönös kapcsolata, egymásrautaltsága. Táplálékláncok az erdő életközösségében. Az ember felelőssége az erdők védelmében. Pusztító hatások. Az erdőgazdálkodás fő szabályai. Az erdőtüzek, savas esők pusztító hatása. Kölcsönhatások a természetben Mechanikai hatásokból eredő változások. Az anyagok viselkedése ütésre, nyomásra. A mágneses jelenség megfigyelése játékos kísérleti szituációban. A gravitáció felfedezése. Egyszerű kísérletek a fény és anyag kapcsolatáról. Elemi ismeretek a fényről. Az energia elemi szintű értelmezése. Gyakorlatban megfigyelhető energiahordozók. Tevékenységek Megfigyelések, a változások lejegyzése rajzban, írásban. Vizsgálódások, vizsgálóeszközök használata. Összehasonlítások eredményének megfogalmazása. Modellezés. Szituatív helyzetgyakorlatok a tananyaghoz kapcsolódóan. Egyszerű jelenségek okszerű magyarázata. 2000/135/II. szám Sétákon, kirándulásokon tapasztalatgyűjtés. Tapasztalatok megbeszélése szempontok szerint. Tájékozódási feladatok végrehajtása. Elemi általánosítások, következtetések levonása tanári irányítással. Szokásrendszerek alakítását szolgáló gyakorlatok. Gyűjtőmunka, táblák készítése. Követelmény — Használja tudatosan az ismeretszerzési eszközöket, módszereket. — Váljon igényévé a könyvek és egyéb ismerethordozók használata. — Legyen képes önállóan lejegyezni tapasztalatait. — Ismerjen fel és nevezzen meg a hazai tájakra jellemző egy-egy növényi és állati egyedet. — Tudja jellemezni és csoportosítani a tanult növényeket és állatokat, adott szempontok alapján. — Ismerje az összefüggéseket az időjárás, az évszakok változása és az élő természetben végbemenő változások között. — Tudja, hogy az ember pozitív és negatív értelemben is befolyásolja a természeti életközösségek fennmaradását, életét. — Tudjon felsorolni a környezetében alkalmazott környezetvédelmi módszereket. — Aktívan vegyen részt környezetvédelmi tevékenységekben. — Ismerje fel a valóságban és képeken a hazai tájak jellemző növényeit és állatait. — Kirándulások során tanúsítson érdeklődést az élővilág iránt. Magatartása legyen környezetkímélő. Tudja úgy megfigyelni a növényeket és állatokat, hogy ne zavarja, ne károsítsa azokat. — Figyelje meg játékos kísérletek során a mechanikai hatásokat, a mágneses jelenséget, a gravitációt. — Soroljon fel néhány energiahordozót. TERMÉSZETISMERET — BIOLÓGIA, EGÉSZSÉGTAN 7—8. évfolyam Célok — Az élő és élettelen természet szoros kapcsolatának, az élőlények állandóságának és változékonyságának megismertetése. — Tudományosan megalapozott, korszerű ismeretek nyújtása a növényi, állati, emberi szervezet működéséről, az egészség megóvásáról. — Hozzásegíteni a tanulókat az egészséges életmód kialakítása és megtartása szempontjából szükséges szokásrend elsajátításához. — Annak elérése, hogy a tanulók képesek legyenek napi egészségügyi problémáik megoldására, megfelelő segítség kérésére és a kapott tanácsok betartására. — Az aktív természetvédelem igényének felkeltése. Feladatok — A tantárgy nyújtson ismereteket a távoli tájak életközösségeiről. — Ismertesse meg az egészséges emberi szervezetet és annak működését. — Alakítsa ki az igényt az egészségmegőrző szokások elsajátítása iránt. — Tudatosítsa a tanulókban, hogy saját és családjuk testi-lelki egészsége cselekedeteik függvénye. — Tegye képessé őket arra, hogy baleset, betegség esetén célszerűen cselekedjenek és elemi szinten segítséget tudjanak nyújtani. — Ismertesse meg az egészségkárosító szokásokat és tegye belső igénnyé azok meggyőződéses elutasítását. — Egészségügyi kiadványok, filmek, újságok iránti figyelem felkeltése. — Az egészséges környezet megóvása iránti felelősségtudat. — Az emberi másságot elfogadó magatartás kialakítása. 2000/135/II. szám Óraszámok Évfolyamok 7. 8. Heti óraszám 1,5 1,5 Éves óraszám 55,5 55,5 Témakörök Témakör Évfolyamok 7. 8. Távoli tájak természetes életközösségei x A növények életműködése x Az állatok életműködése x Az emberi test és működése x Egészségtani ismeretek Egészséges életvezetés, egészségmegőrzés x x Fejlesztendő képességek, készségek, attitűdök Biológiai jelenségek megfigyelése. A tapasztalatok megfogalmazása. Önálló feladatvégzés képessége összehasonlítási, csoportosítási feladatokban. A lényeg kiemelésének képessége. Az egyszerű szakkifejezések használatának képessége. Törekvés a személyes és a környezet higiénéjének biztosítására. Érdeklődés Földünk élővilága iránt. Felelősségérzet az élővilág védelme, óvása érdekében.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes